open-index/open-wikipedia-markdown huggingface dataset:
נחל ג'ונסטון

[250px|ממוזער|קניון ג'ונסטון. משמאל ניתן לראות את [טרק (טיול)|מסלול ההליכה המונגש לנכים.]]
**נחל ג'ונסטון** (באנגלית: **Johnston Creek**) הוא יובל של נהר בואו, בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה.

## מהלך הנהר
מוצאו של נחל ג'ונסטון צפונית להר קאסל בעמק קרחוני, דרומית מערבית למעבר באדג'ר (Badger Pass) ומערבית למעבר פלסטילה בגובה של 2,500 מטרים. הנחל זורם לכיוון דרום מזרח בין רכס הלנה ורכס סואובק, ולאחר מכן פונה דרומה דרך עמק תלול בשם קניון ג'ונסטון. הנהר נשפך לתור הנהר בואו דרומית להר קאסל בין העיירה באנף (הקניון ממוקם 25 ק"מ מבאנף) לעיירה לייק לואיז (הקניון ממוקם 35 ק"מ מהעיירה אגם לואיז), בגובה של 1,440 מטרים מעל פני הים.

## קניון ג'ונסטון
כאשר נחל ג'ונסטון מתקרב לנהר בואו, הוא זורם דרך קניון גדול אשר נוצר בשל שחיקת סלעי אבן הגיר על ידי הנחל במשך אלפי שנים.

מסלול טיולים פופולרי (ובחלקו נגיש לנכים), עובר לאורך הקניון ומוביל למפל ג'ונסטון התחתון (גשרים ומסילות נבנו על מנת לאפשר את הנגישות). חלקו השני של השביל הוא שביל טבעי, וקשה יותר לטיפוס. שביל זה מוביל אל מפל ג'ונסטון העליון, וממנו אל אחו ובו נמצאות "קסתות הדיו" (Ink Pots) -שש בריכות המוזנות על ידי מעיינות צבעוניים (בעלי צבע כחול - ירוק) ובשל צורתן נקראות קסת דיו.

בחודשי החורף קופאים המפלים והופכים לאתר טיפוס קרח פופולרי.

### גלריית תמונות

File:Johnston cascade.JPG|מפל התחתון בקניון ג'ונסטון
File:By ovedc - Johnston Canyon - 04.jpg|מפל ג'ונסטון התחתון בתוך קניון ג'ונסטון
File:Johnston-Canyon-Szmurlo.jpg|מפל ג'ונסטון התחתון קפוא בחודשי החורף
File:Banff inkpots.jpg|קסתות הדיו


## קישורים חיצוניים

* מידע על מסלול הטיול לאורך קניון ג'ונסטון - אתר רשמי
* מסלול ההליכה מקניון ג'ונסטון ל"קסתות הדיו"
* תיאור קניון ג'ונסטון ו"קסתות הדיו" באתר הרשמי של באנף
* תמונות ותיאור של מסלול ההליכה המונגש בקניון ג'ונסטון
* תצלומי קניון ג'ונסטון
* תנאי מזג אוויר עדכניון בקניון ג'ונסטון
** סטטיסטיקות מזג אוויר עבור קניון ג'ונסטון
* תצלומי המפלים הקפואים בחודשי החורף

## הערות שוליים

ג'ונסטון
ג'ונסטון
ג'ונסטון, מפל
מדרשת אוריה

**מדרשת אוריה** היא מדרשה תורנית לבנות בגבעת שמואל, שהוקמה בשנת ה'תשס"ז (2007) על ידי הרב יהושע שפירא והרב ברוך סליי, העומדים בראשה.

המדרשה משלבת את תורת הרב קוק עם תורת החסידות.

## צוות המדרשה
במדרשה מלמדים המייסדים הרב יהושע שפירא והרב ברוך סליי. לצידם מלמדים הרבנית עידית איצקוביץ, הרבנית רננה שפירא, והרבנים חנניה כהן, דוד טורנר, גדעון רוזנטל, ראובן ששון, שמיר שיינטופ, אסף טבצ'ניק, יהונתן נמדר, לביא אנגלמן, יהושע וידר ועוד. במדרשה צוות רבניות המלווה את הבנות, ובהן הרבניות יפעת לובר, יעל פוזן, מיכל גנץ, תמה בר נתן, צביה טבצ'ניק.

## תוכניות לימוד
במדרשה **תוכנית הוראה** לתואר אקדמי בחינוך בשילוב עם מכללה ירושלים. בשנת תשפ"א הוקמה 'שלוחת אורי' המהווה חלק מתוכנית ההוראה והלימוד בה מתקיים בירושלים בשכונת 'גבעת שאול' הסמוכה לכניסה לעיר.

ממוזער|תוכנית אלול
בימי שני וחמישי לאורך השנה מתקיימת תוכנית לימוד שבה נוטלות חלק עשרות נשים מאזור המרכז. בימי אלול מפעילה המדרשה תוכנית אלול לנשים, שמטרתה הכנה רוחנית לקראת הימים הנוראים.

בשנת ה'תשע"ז פתחה המדרשה בית מדרש ערב לבנות שירות לאומי, שבה עשרות משתתפות. בעבר התקיימו גם סדרות שיעורים בשעות הערב שעסקו בנושאים דוגמת חסידות, זוגיות ותנ"ך.

בשנת 2017 למדו במדרשה בתוכניות השונות כ-400 תלמידות.

המדרשה מקיימת הרקדת פורים אליה מגיעות מאות נשים, וכן ערבי עיון ואירועים נוספים לקראת החגים השונים.

המדרשה מפעילה תוכנית בוגרות, ומקיימת עבורן שיעורים אחת לחודש וכן מפגש שנתי פנים אל פנים.

### ימי לימוד תנ"ך
המדרשה מובילה עם מדרשת הרובע, ישיבת שבי חברון ומכללה ירושלים פרויקט של "ימי לימוד תנ"ך", מתוך לפרשנות התורנית המסורתית. התוכנית מתקיימת במשך שלושה ימים בראשית חודש אב (תשעת הימים). מתקיימים בה שיעורים לנשים, לגברים, לנוער ולעובדי הוראה. בשנת תשע"ז נטלו חלק בימי הלימוד כ-6000 משתתפים.

## קישורים חיצוניים

* 

* הקלטות השיעורים בימי העיון בתנ"ך באתר בני ציון

קטגוריה:גבעת שמואל: חינוך
קטגוריה:מדרשות לנשים

## הערות שוליים
הבחירות הכלליות בגרינלנד 2005

**הבחירות הכלליות** נערכו בגרינלנד ב-22 בנובמבר 2005. התוצאה הייתה ניצחון לסיומוט, שמנהיגה, הנס אנוקסן, נשאר ראש הממשלה.

## שיטת הבחירות
31 חברי הפרלמנט נבחרו בשיטה היחסית על פי מחוזות בחירה.

## תוצאות

2005
קטגוריה:2005 בפוליטיקה
קטגוריה:2005 באמריקה הצפונית
יהודה בוטרשוילי

הרב **יהודה בוטרשוילי** (מכונה **חכם יהודה קולאשר** על שם עיר הולדתו, קולאשי; ז' בכסלו ה'תרס"ו, 5 בדצמבר 1905 – כ"ז בסיוון ה'תשמ"ה, 16 ביוני 1985) היה מן המנהיגים הרוחניים של יהודי גרוזיה בישראל, חבר ואב"ד בבית דין רבני חב"ד. לפנים כיהן כרב הקהילה היהודית במלחובקה שברוסיה.

## ביוגרפיה
נולד בקולאשי למרדכי בוטרשוילי, למד בישיבת תומכי תמימים בנוול, ובהמשך בישיבת תומכי תמימים בקולאשי.

נישא לבת-שבע בת ר' מאיר שמחה חן, נינת רבי פרץ חן.

שימש כרב הקהילה במלחובקה וכן סופר סת"ם, מוהל, דיין ושו"ב.

בשנת ה'תש"ל (1970) עלה לישראל. התגורר בשכונת נחלת הר חב"ד בקריית מלאכי. שהה תקופות מסוימות בניו יורק בחצר הרבי מלובביץ'. בשנת 2015 פורסם מסמך שבו הסמיכה אותו קבוצת רבנים יוצאים גאורגיה ל"ראש הרבנים והרב הראשי לרבני וחכמי גאורגיה". בשנת ה'תשל"ח (1978) מונה בהוראת הרבי מלובביץ' לחבר בית דין רבני חב"ד. לאחר פטירת הרב שלמה יוסף זוין התמנה לאב"ד, עם הרב דוד חנזין והרב נחום טרבניק.

הרב בוטרשוילי נטמן בחלקת חב"ד בהר הזיתים בירושלים.

## קישורים חיצוניים
*בעל הבית של רוסיא תולדות חייו ועוד.
* כרטיס הקבר של יהודה קולאשר, באתר הר הזיתים.

## הערות שוליים

קטגוריה:ישראלים ילידי גאורגיה
קטגוריה:חברי בית דין רבני חב"ד בעבר
קטגוריה:קריית מלאכי: רבנים
קטגוריה:רבנים חרדים ישראלים
קטגוריה:עולים בשנות ה-1970
קטגוריה:משפחת חן
קטגוריה:אבות בתי דין
קטגוריה:בוגרי רשת ישיבות תומכי תמימים
קטגוריה:יהודים הקבורים בהר הזיתים: חלקות החסידים
קטגוריה:ישראלים שנולדו ב-1905
קטגוריה:ישראלים שנפטרו ב-1985
הבחירות הכלליות בגרינלנד 2009

**הבחירות הכלליות** נערכו בגרינלנד ב-2 ביוני 2009. מפלגת האופוזיציה אינואיט אטקטיגיט הפכה לגדולה ביותר בפרלמנט, וזכתה ב-14 מתוך 31 המושבים. ב-12 ביוני, מנהיג אינואיט אטקטיגיט, קופיק קלייסט, הפך לראש הממשלה הגרינלנדי הראשון שאינו ממפלגת סיומוט.

## שיטת הבחירות
31 חברי הפרלמנט נבחרו בשיטה היחסית על פי מחוזות בחירה.

## תוצאות

2009
גרינלנד
הבחירות הכלליות בגרינלנד 2002

**הבחירות הכלליות** נערכו בגרינלנד ב-3 בדצמבר 2002. סיומוט נותרה המפלגה הגדולה ביותר בפרלמנט, וזכתה ב-10 מתוך 31 המושבים.

## שיטת הבחירות
31 חברי הפרלמנט נבחרו בשיטה היחסית על פי מחוזות בחירה.

## תוצאות

2002
קטגוריה:2002 בפוליטיקה
רינופריסטיים

**רינופריסטיים** (שם מדעי: Rhinopristiformes) היא סדרה של דגי סחוס שטוחים - בטאים החיים בים וקרובה לגיטרנאים. 

הגדרות המשפחות בסדרה והסדרה עצמה נתונות במחלוקת. היא כוללת משפחות שייתכן ששייכות לסדרות גיטרנאים, מסורנאים (המשפחה היחידה בה - מסורניים נחשבת כחלק מסדרה זו) וטחנאים וכן על כמה סוגים שייתכן והם משפחות עצמאיות.

למינים שטוחים אלה חוטם מחודד, פה הנמצא מתחת הגוף, גוף צר ועגלגל המזכיר גיטרה או כינור, צבעים אפורים או צבעי הסוואה וזנב קצר. הם יכולים "לעופף" על פני המים בחיפוש מזון. כל המינים הם טורפים הניזונים מדגים אחרים ומחסרי חוליות. חלק ניזונים גם מנבלות.

## משפחות
המשפחות הכלולות (לדעת הרוב) בסדרה:

* גלאוקוסתגיים (Glaucostegidae) - בה סוג אחד: גלאוקוסתגוס (Glaucostegus) (בעבר חלק ממשפחת הגיטרניים).
* מסורניים (Pristidae) - בה 2 סוגים: מסורן (Pristis) וסוג ומין יחיד מסורן סכיני (Anoxypristis cuspidata).
* כנוריתיים (Rhinidae) - בה 3 סוגים: כינורן (Rhynchobatus), סוג ומין יחיד כינורית כדת-ראש (Rhina ancylostoma) וסוג ומין יחיד Rhynchorhina mauritaniensis.
* גיטרניים (Rhinobatidae) - בה 3 סוגים: Acroteriobatus ,Pseudobatos וגיטרן (Rhinobatos).
* טריגונוריניים (Trygonorrhinidae) - בה 3 סוגים: Aptychotrema ,Trygonorrhina ו-Zapteryx (בעבר חלק ממשפחת הגיטרניים).
* טריגונים קוצני-גב (Platyrhinidae) - בה 2 סוגים: Platyrhina וסוג ומין יחיד Platyrhinoidis triseriata.
* פנראיים (Zanobatidae) - בה סוג אחד: פנראי (Zanobatus).

## קישורים חיצוניים

קטגוריה:טקסונים שתוארו בידי גאלוויין ניילור
קטגוריה:בעלי חיים שתוארו ב-2016
קטגוריה:בטאים
יחסי בהוטן–גרמניה

**יחסי בהוטן–גרמניה** הם היחסים הבילטרליים בין **[[בהוטן|ממלכת בהוטן]]** לבין **[[גרמניה]]**. היחסים הדיפלומטיים בין המדינות כוננו ב-25 בנובמבר 2020.

## סקירה כללית
למרות שבהוטן מקיימת קשרים דיפלומטיים עם האיחוד האירופי משנת 1985, במשך עשרות שנים לא היה יחסים דיפלומטיים בין בהוטן לגרמניה, עד נובמבר 2020, כששתי המדינות כוננו יחסים דיפלומטיים רשמיים.

שגריר גרמניה בניו דלהי, הודו ממונה גם על הקשרים עם בהוטן.

## ביקורים רשמיים
בשנת 2000 ביקר נשיא גרמניה לשעבר ריכרד פון וייצזקר בבהוטן, ובשנת 2010 נפגשה קנצלרית גרמניה אנגלה מרקל עם ראש ממשלת בהוטן ג'יגמה טינלי במהלך עצרת האו"ם.

## ראו גם
* יחסי ארצות הברית–בהוטן

## קישורים חיצוניים

קטגוריה:ערכים ללא קטגוריות פיזיות - יחסי חוץ
מפרקתניים

**מפרקתניים** (שם מדעי: Ginglymostomatidae) היא משפחת כרישים בעלת 3 סוגים מסדרת הזנבתנאים.

לבני קבוצה זו סנפירים שטוחים הנראים כמו גפיים וראשים מרובעים עם זיפים בקצוות הפה. גופם אפור עד חום ואורכו עד 4.5 מטרים. 

כרישים אלה חיים בקרבה לקרקעית הים וניזונים בעיקר מחסרי חוליות בעלי גוף קשה כמו סרטנים וצדפות וגם מדגים. שיניהם חזקות עוזרות להם למעוף את טרפם.

כרישים אלה משריצים ולדות חיים.

## סוגים
*מפרקתן (*Ginglymostoma*) בו 2 מינים, בהם מפרקתן הבינים
*סוג ומין יחיד זְנַבְתָּן חֲלֻדִּי (*Nebrius ferrugineus*)
*סוג ומין יחיד מפרקתן קצר זנב (*Pseudoginglymostoma brevicaudatum*)

## קישורים חיצוניים

* 

*
קטגוריה:בעלי חיים שתוארו ב-1862
קטגוריה:טקסונים שתוארו בידי תאודור גיל
נטאשה קרונה בק

**נטאשה קרונה בק** (בדנית: **Natasja Crone Back**; נולדה ב-12 ביוני 1970) היא עיתונאית ומנחת טלוויזיה דנית.

## ביוגרפיה
קרונה בק גדלה בפרבר של קופנהגן, ב-1996 היא סיימה בית ספר לעיתונאות, במהלך לימודיה היא השתתפה בתוכנית דיבייט הנקראת "Planet Danmark" וביצעה את החלק המעשי בעבודה בעיתון היומי "Berlingske". לאחר מכן החלה לשמש כעיתונאית ב-DR, רשת הטלוויזיה והרדיו הציבורית שבבעלות ממשלת דנמרק, מ-1998 ועד 2000 היא הנחתה תוכנית ספורט בערוץ.

היא הנחתה מטעם הטלוויזיה הדנית את אירועי המילניום בשנת 2000 בניו יורק ואת אירוויזיון 2001, שנערך בדנמרק, לצד השחקן סרן פילמרק. בנוסף, הנחתה פעמיים ב-2000 וב-2004 את "Dansk Melodi Grand Prix", תחרות מוזיקה ידועה בדנמרק, בה הזוכה נשלח לייצג את המדינה באירוויזיון.

ב-2001 הוציאה סינגל בן עשרה שירים שהקליטה כזמרת.

מ-2006 היא נמנית עם צוות ערוץ החדשות "TV 2 News".

על-פי ויקיפדיה בשפה הדנית, קרונה בק היא יהודייה מצד אמה, ילידת רוסיה הלבנה, ודודה הוא המפיק בני קורצן, אשר הפיק, בין השאר, את הסרט הדני "החגיגה של באבט", אולם הערך הדני לא מביא סימוכין רשמיים לטענה זו.

## קישורים חיצוניים

קטגוריה:מנחות טלוויזיה דניות
קטגוריה:מנחי האירוויזיון בדנמרק
קטגוריה:ילידות 1971
קטגוריה:דנים שנולדו ב-1971
כרישועל

**כְּרִישׁוּעָל** (שם מדעי: *Alopias*). הוא סוג של כרישים יחידים במשפחת ה**כרישועליים** (Alopiidae), מהסדרה דמויי עמלץ החיים באוקיינוס הפתוח. ישנם 3 מינים בסוג זה.

כרישים אלה יכולים לגדול עד לאורך 6 מ' ולהגיע למשקל 500 ק"ג במין כרישועל זנבתן. הם בעלי זנב ארוך ומוגבה המזכיר חרמש. הראשים גדולים בעלי שיניים חדות, החוטם מחודד והעיניים גדולות. לכרישים ישנו חוש ריח חד מאוד.

מינים אלה טורפים דגים קטנים יותר (בעיקר להקות סרדינים) וכן דיונונים תוך שימוש בזנבם המחודד להרוג אותם. הם יטרפו גם סרטנים, עופות ים ואף נבלות.

## מינים
* כְּרִישׁוּעָל שַׁיְטָן (*Alopias pelagicus*)
* כְּרִישׁוּעָל גְּדוֹל-עַיִן (*Alopias superciliosus*)
* כרישועל זנבתן (*Alopias vulpinus*)

### מינים שנכחדו מהסוג
* *Alopias acutidens*
* *Alopias alabamensis*
* *Alopias carolinensis*
* *Alopias crochardi*
* *Alopias denticulatus*
* *Alopias exigua*
* *Alopias hassei*
* *Alopias hermani*
* *Alopias latidens*
* *Alopias leeensis*
* כרישועל גרנדיס (*Alopias grandis*) 
* *Alopias palatasi*
* *Alopias subexigua*

## קישורים חיצוניים

* 

## הערות שוליים

*
קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
קטגוריה:משפחות מונוטופיות
יחסי בהוטן–רוסיה

**יחסי בהוטן–רוסיה** הם היחסים הבילטרליים בין **[[בהוטן|ממלכת בהוטן]]** לבין **[[רוסיה]]**.

## סקירה כללית
לבהוטן אין יחסים דיפלומטיים עם רוסיה. בכנס התשיעי של הפורום האזורי הבין-ממשלתי "דיאלוג של שיתוף פעולה באסיה", שנערך בטהראן בדרג של שרי החוץ ב-8-9 בנובמבר 2010, נפגש ראש המשלחת הרוסית, סגן שר החוץ סרגיי ריאבקוב עם שר הכלכלה של בהוטן הונדה ואנגצ'וק. עיקר תשומת הלב הופנתה לנושאים שעל סדר היום האזורי והבינלאומי, ועל פיתוח שיתוף הפעולה בין שתי המדינות באו"ם.
ב-13 באוקטובר 2011 התקיימה חתונתו של ג'יגמה קיזר נאמגייל ואנגצ'וק, מלך בהוטן ואשתו ג'טסון פמה, ובין האורחים בטקס היה אלכסנדר קאדקין, שגריר רוסיה על בהודו.

ב-24 בנובמבר 2011 אירחה שגרירות הודו בטהימפהו, בירת בהוטן, את התערוכה "בודהיזם ברוסיה." שכללה את המיצגים:. "חייהם של מנזרים בודהיסטיים", "קוסמולוגיה ופנתאון", "אנשים בודהיסטים" , "בודהיזם מודרני" ו"מתנות של הבודהיסטים הרוסים למשפחה הקיסרית", וחלק משמעותי של התערוכה נתרם לאחר מכן למוזיאון הלאומי של בהוטן.

בשנת 2012 העניק ג'יגמה קיזר נאמגייל ואנגצ'וק, מלך בהוטן לוולדימיר פוטין, נשיא רוסיה פיל צעיר במתנה, והוא הועבר אל גן החיות במוסקבה.

## קישורים חיצוניים
* משרד החוץ של בהוטן
* משרד החוץ הרוסי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארצות הברית – ליטא

**יחסי ארצות הברית–ליטא **הם היחסים הדו-צדדיים בין ליטא לבין ארצות הברית.

ליטא היא אחת המדינות הכי פרו-אמריקנית, מבין עמי אירופה והעולם. כ-73% ליטאים הסתכלו על ארצות הברית באופן חיובי בשנת 2011. על פי סקר מנהיגות גלובלית שנערך בשנת 2012 כ-48% מהליטאים תמכו במדיניות ארצות הברית, כ-20% לא היו מרוצים ו-32% לא הגיבו על הנושא.

## היסטוריה
ארצות הברית כוננה את היחסים הדיפלומטיים עם ליטא ב-28 ביולי 1922. לאחר הפלישה הסובייטית לליטא נסגרה נציגות ארצות הברית בליטא ב-5 בספטמבר 1940, אולם נציגות ליטא בארצות הברית המשיכה את פעילותה. ארצות הברית מעולם לא הכירה בסיפוח ליטא לברית המועצות, ועם קריסת ברית המועצות בשנת 1991 חידשה ארצות הברית את יחסיה עם ליטא. בשנת 2007 חגגו ארצות הברית וליטא 85 שנים של יחסים דיפלומטיים. רציפים. מאז 1992, ארצות הברית העניקה לליטא למעלה מ-100 מיליון דולר, לשיפור הכלכלה ולצרכים הומניטריים. שתי המדינות חתמו בשנת 1994 על הסכם סחר בין שתי המדינות, ועל הגנת קניין רוחני, ובשנת 1997 חתמו על הסכם השקעה דו צדדי. בשנת 1998 חתמה ארצות הברית על "אמנת השותפות" עם ליטא ושאר המדינות הבלטיות, שבה סוכם על שיפור בתחומי האבטחה, ביטחון, ונושאים כלכליים.

## יחסים דיפלומטיים
ארצות הברית מחזיקה בליטא שגרירות בווילנא. מאידך, ליטא מחזיקה בארצות הברית שגרירות בוושינגטון די. סי. ו-16 קונסוליות באנקורג', אספן, אטלנטה, שיקגו, קליבלנד, דטרויט, יוסטון, לאנסינג, לאס וגאס, לוס אנג'לס, מנצ'סטר, ניו אורלינס, ניו יורק, פילדלפיה, פיניקס, פורטלנד, רוצ'סטר, סן פרנסיסקו, סיאטל, סיינט פול, סיינט פיטרסברג, ווסט פאלם ביץ'.

## קישורים חיצוניים

* היסטוריה של יחסי ארצות הברית–ליטא
* שגרירות ארצות הברית בליטא
* שגרירות ליטא בארצות הברית

## הערות שוליים

קטגוריה:ערכים ללא קטגוריות פיזיות - יחסי חוץ
גביע העולם למועדונים 2017

**גביע העולם למועדונים 2017** נערך באיחוד האמירויות הערביות מ-6 בדצמבר עד 16 בדצמבר, והוא גביע העולם למועדוני כדורגל ה-14 במספר. בטורניר זכתה הקבוצה הספרדית ריאל מדריד נציגת אופ"א אשר גברה במשחק הגמר על גרמיו הברזילאית, נציגת CONMEBOL. הייתה זו הזכייה השישית של מועדון ספרדי בטורניר.

## הצעות לאירוח הטורניר
תהליך הגשת ההצעות לאירוח הטורניר החל בפברואר 2014 בה הוחלט שכל שנתיים יערך הטורניר במקום אחר לאחר שבשנים 2015-2016 נערך ביפן 

המדינות הבאות הגישו הצעות לארח את הטורניר:
*  ברזיל
*  (ביטלה את הצעתה בנובמבר 2014)
*  יפן 
*  איחוד האמירויות הערביות

## אצטדיונים

שני אצטדיונים נבחרו לארח את הטורניר: אצטדיון זאיד ספורט סיטי ואצטדיון חאזה בין זייד.

## קבוצות משתתפות
הקבוצות שהשתתפו בטורניר הן:

## המשחקים

### שלב הפלייאוף

### רבע הגמר

### המקום החמישי

### חצי הגמר

### המקום השלישי

### הגמר

## פרסים

## קישורים חיצוניים
* 
* האתר הרשמי של אליפות העולם לקבוצות כדורגל

קטגוריה:גביע העולם בכדורגל לקבוצות
קטגוריה:תחרויות כדורגל ב-2017
קטגוריה:תחרויות כדורגל באיחוד האמירויות הערביות
קטגוריה:אבו דאבי: ספורט
קטגוריה:2017 באסיה
בלייק האריסון

**בלייק האריסון** (באנגלית: **Blake Harrison**; נולד ב-23 ביולי 1985) הוא שחקן אנגלי, המוכר בעיקר מהופעתו בתפקיד ניל סאת'רלנד בסדרה זוכת הבאפט"א "קרועים" של ערוץ E4.

## ביוגרפיה
האריסון נולד בפקהאם שבלונדון. הוא כיכב בשלוש עונות ובשני סרטי קולנוע של הקומדיה זוכת הפרסים "קרועים". עוד בטלוויזיה שיחק האריסון בסדרות הקומיות "Way to Go" ו"הוא והיא" של ערוץ BBC Three, בסדרה הקומית "Big Bad World" של קומדי סנטרל, בפרודיה על ספרי דיקנס "בית קדרות לממכר וכאלה", ובסדרה "The Bill". האריסון כיכב בכל שלוש העונות של הסדרה "The Increasingly Poor Decisions of Todd Margaret" של דייוויד קרוס.

בתיאטרון הופיע האריסון במחזה "Step 9 of 12" בטרפלגר סטודיוס בלונדון, ובמחזה "The Accidental Lives of Memories" בתיאטרון וייט בר.

האריסון שיחק בסרטי הקולנוע "Keeping Rosy" לצדה של מקסין פיק, וב"לאחד את הרובינסונים" יחד עם טימותי ספול. הוא כיכב בסרט הקצר "Her Eyes Met With Mine" בהפקת "Slightly Ajar Productions".

ב-2014 גילם האריסון את אלפי בסיטקום "Edge of Heaven" של רשת ITV.

האריסון דיבב את סקופ בגרסאות הבריטית והאמריקאית של סדרת הטלוויזיה לילדים "בוב הבנאי".

ב-2016 שיחק האריסון בתפקיד טוראי פייק בעיבוד הקולנועי של הסדרה "הצבא של אבא".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1985
FSO סירנה

**FSO סירנה** (בפולנית: **FSO Syrena**) היא מכונית משפחתית אשר נבנתה בין השנים 1957–1983, על ידי יצרנית המכוניות הפולנית **Fabryka Samochodów Osobowych (FSO)** (בין השנים 1957-1972), ועל ידי יצרנית הרכב הפולנית  **Fabryka Samochodów Małolitrażowych** בין השנים 1972-1983.

יצרנית הרכב "Fabryka Samochodów Osobowych (FSO)" ייצרה 177,234 יחידות.

יצרנית הרכב "Fabryka Samochodów Małolitrażowych" ייצרה 344,077 יחידות.

סך הכול יוצרו 521,311 יחידות.

## דגמי "FSO סירנה"
* FSO סירנה 100
* FSO סירנה 101
* FSO סירנה 102
* FSO סירנה 103
* FSO סירנה 104
* FSO סירנה 105
* Syrena 110 (דגם הצ'בק, 3 דלתות, יוצר בין השנים 1965-1966)

## תצורות "FSO סירנה"
* 2 דלתות סלון
* 3 דלתות הצ'בק (יוצר בין השנים 1965-1966)
* מסחרית (Bosto)
* טנדר (R20)

## תמונות

Syrena.jpg | דגם "FSO סירנה" 100
FSO Syrena 101 in Muzeum Inżynierii Miejskiej in Kraków (4).JPG | דגם "FSO סירנה" 101 
FSO Syrena 102 at the Muzeum Inżynierii Miejskiej in Kaków (4).JPG | דגם "FSO סירנה" 102
FSO Syrena 102 at the Muzeum Inżynierii Miejskiej in Kaków (3).JPG | דגם "FSO סירנה" 102
FSO Syrena 102 at the Muzeum Inżynierii Miejskiej in Kaków (2).JPG | דגם "FSO סירנה" 102
FSO Syrena 102 at the Muzeum Inżynierii Miejskiej in Kaków (1).JPG | דגם "FSO סירנה" 102
FSO Syrena 103 at the Muzeum Inżynierii Miejskiej in Kraków (2).JPG| דגם "FSO סירנה" 103
FSO Syrena 103 at the Muzeum Inżynierii Miejskiej in Kraków (3).JPG | דגם "FSO סירנה" 103
FSO Syrena 103.JPG | דגם "FSO סירנה" 103
Syrena 104.JPG | דגם "FSO סירנה" 104
Syrena 104 tyl.JPG   | דגם "FSO סירנה" 104
02014 Syrena automobile.JPG  | דגם "FSO סירנה" 104
FSM Syrena 105 at the Muzeum Inżynierii Miejskiej in Kraków (2).JPG | דגם "FSO סירנה" 105
Bosto.jpg | דגם מסחרי סירנה דגם "Bosto"
FSM Syrena Bosto-sł.jpg |  דגם מסחרי סירנה דגם "Bosto"
FSM Syrena R20 z 1981 roku.jpg | טנדר סירנה דגם "R20", שנת 1981
FSM Syrena R-20 at the Muzeum Inżynierii Miejskiej in Kraków (3).JPG  | טנדר סירנה דגם "R20"
FSM Syrena R-20 at the Muzeum Inżynierii Miejskiej in Kraków (2).JPG  | טנדר סירנה דגם "R20"
FSM Syrena R-20 at the Muzeum Inżynierii Miejskiej in Kraków (1).JPG  | טנדר סירנה דגם "R20"
Syrena 110 1.jpg | דגם סירנה 110 הצ'בק



## ראו גם
* FSO סירנה ספורט
* FSO ורשביה
* FSO Polonez
* FSM באסקיד

## קישורים חיצוניים

* דגם "FSO סירנה" מודל 105 (3:20 דקות), יו-טיוב
* דגם "FSO סירנה"  (3:16 דקות), יו-טיוב

## הערות שוליים

קטגוריה:מכוניות משפחתיות
קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1957
קטגוריה:כלי רכב המיוצרים בפולין
סירנה
סטאר N52

ממוזער|300px|דגם "סטאר מס' 52" - שרטוט
**סטאר N52** (בפולנית: **Star N52**) הוא אוטובוס אשר יוצר על ידי יצרנית כלי הרכב הפולנית **"Fabryka Samochodów Ciężarowych "Star** בין השנים 1952–1957.

דגם ה"סטאר N52" תוכנן ל-31 נוסעים.

הדגם יוצר במפעלי חברת "**"Fabryka Samochodów Ciężarowych "Star**" בעיירה סאנוק בחבל פודקרפצקיה בדרום-מזרח פולין.

## ראו גם
* סטאר 20
* סטאר 742
* סטאר 200
* סטאר 244
* סטאר 1466

## לקריאה נוספת
* דגם "סטאר מס' 52" 
* אוטובוס "סטאר N52" - סרטונים

## קישורים חיצוניים

* דגם "סטאר N52" (1:49), יו-טיוב

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1952
קטגוריה:כלי רכב המיוצרים בפולין
N52
ין ין (תלמיד של קונפוציוס)

**יֵן יֵן** (בסינית מסורתית: 言偃, בסינית מפושטת: 言偃, בפין-יין: Yán Yǎn. 506-? לפנה"ס), ידוע בשם הכבוד **דְזְה יוּאוּ** ((סינית: 子游, פין-יין: Zi You, וייד-ג'יילס: Tzu-yu)), בכינוי **יֵן דְזְה** (סינית: 言子, פין-יין: Yan Zi ,וייד ג'יילס: Yen Tzu) או מאסטר יֵן, ובכינוי **יֵן יוּאוּ** (סינית: 言游, פין-יין: Yan You, ווייד-ג'יילס: Yen Yu), היה תלמיד בולט של קונפוציוס, ונחשב על ידי קונפציוס לתלמיד המוביל בלימוד הקלאסיקות. הוא היה יליד מדינת וו, והיחיד מבין תלמידי קונפוציוס שידוע עליו כי היה מדרום סין.

## חייו
יֵן יֵן נולד בשנת 506 לפנה"ס במדינת ווּ. הוא היה צעיר מקונפוציוס ב־45 שנים.

יֵן יֵן שירת כמפקד העיר ווּ במדינת לוּ. מסופר עליו כי הצליח לשנות את אופיים של אנשי העיר בכך שלימד אותם תקינות טקסית ומוזיקה, וקונפוציוס הילל אותו.

לאחר מותו של קונפוציוס, שאל גִ'י קָאנְגְדְזְה, ראש הממשלה של לוּ את יֵן מדוע האבל על קונפוציוס לא קיבל תפוצה רחבה כמו האבל על דְזְה צֶ'ן, ראש הממשלה של מדינת גֶ'נְג. יֵן ענה: "ההשפעה של דְזְה צֶ'ן ושל המורה, ניתן להשוותן לזו של מים מציפים ושל גשם מרווה. האדם יודע על כל מקום אליו מגיעים המים בזרימתם, בעוד שהגשם המרווה יורד מבלי שאיש ישית דעתו".

במקרה שמתועד בקלאסיקה של הטקסים, הוזמן יֵן יֵן ללוויה של סְה-קוֹאוּ חְווֵיְדְזְה (司寇惠子), שר בכיר במדינת וֵיי. חְווֵיְדְזְה ייעד בן שנולד לאישה משנית להיות היורש שלו, בניגוד לנוהג המקובל. יֵן יֵן לבש בכוונה בגדים שלא מתאימים ללוויה, ועמד במיקום שגוי. אחיו של סְה-קוֹאוּ חְווֵיְדְזְה, וֶנְדְזְה (司寇文子) הזכיר ליֵן יֵן היכן מקומו הנכון, אך יֵן יֵן סירב לזוז. אחרי שהבין את כוונתו של יֵן יֵן, מיקם וֶנְדְזְה את יורשו הראוי של חְווֵיְדְזְה, בנו הבכור מאשתו הראשית, במיקום השמור ליורש.

## תוארי כבוד
במקדשי קונפוציוס, לוח רוחו של יֵן יֵן נמצא רביעי מבין תריסר החכמים, במערב.

במהלך שושלת טאנג, הקיסר שׂוֵ'אנְדְזונְג העניק לזָ'אן צְ'יוֹ את תואר האצולה "מרקיז ווּ'" (吳侯). במהלך שושלת סונג הוסיף לו הקיסר גֶ'נְדְזונְג את התואר דוכס דָאן-יָאנְג (丹陽公) והקיסר דוּדְזונְג את התואר דוכס ווּ (吳公).

## קברו וצאצאיו
ממוזער|הראשון מבין שלושה שערים בקבר יֵן דְזְה
מוצאו של יֵן יֵן הוא כנראה מהעיר שקרויה כיום צָ'אנְגְשׁוּ שבמחוז גְ'יָאנְגְסוּ, אשר הייתה באותה תקופה, תקופת האביבים והסתוים, בשטח מדינת ווּ. במהלך שלטונו של הקיסר ווּ מהָאן (שלט ב-156-87 לפנה"ס), בנו צאצאיו של יֵן יֵן מתחם קבר עבורו בצָ'אנְגְשׁוּ, אשר חודש מספר פעמים לאורך ההיסטוריה. ביום קברו הוא אטרקציה מרכזית לתיירים בצָ'אנְגְשׁוּ, ואף הוכנס בידי ממשלת מחוז גְ'יָאנְגְסוּ לרשימת אוצרות התרבות של המחוז ב-1982.

צאצאים של יֵן יֵן החזיקו בתואר "דוקטור לחמש הקלאסיקות" (五經博士; Wǔjīng Bóshì).

אנשים רבים מצָ'אנְגְשׁוּ טוענים כי הם צאצאים של יֵן יֵן, הידועים מביניהם הם יֵן דְווָאנְמוּ (言敦源, 1869-1932), שר הפנים של סין בתקופה הרפובליקנית, והקליגרף יֵן גונְגְדָה (言恭达, נולד ב-1948).

## מקורות
* 
*  
* 

## הערות שוליים

קטגוריה:פילוסופים סינים
סטאר 742

**סטאר 742** (בפולנית: **Star 742**) היא משאית, בעלת הנעה 4x2, אשר יוצרה על ידי יצרנית כלי הרכב הפולנית **"Fabryka Samochodów Ciężarowych "Star** בין השנים 1990–2000.

דגם "סטאר 742" הוצג לראשונה בשנת 1985.

## תמונות

קובץ:Star 742-based roadside assistance truck on Zaułek street in Kraków.jpg | סטאר 742
קובץ:MPO STAR 742.jpg |סטאר 742
קובץ:STAR 742.jpg | סטאר 742
קובץ:Star 742 (Schmitz).jpg |
קובץ:Star 742 on Mickiewicza avenue in Kraków.jpg |סטאר 742
קובץ:Star742.JPG|סטאר 742
קובץ:Red Star 742 truck near Kamień Pomorski, Poland.jpg |סטאר 742
קובץ:Star 742.JPG |סטאר 742
קובץ:Star 742-based roadside assistance truck on Zaułek street in Kraków (2).jpg | סטאר 742
קובץ:Star 742-based roadside assistance truck on Zaułek street in Kraków (1).jpg | סטאר 742


## ראו גם
* סטאר 20
* סטאר 200
* סטאר 244
* סטאר 944
* סטאר N52
* סטאר 1142
* סטאר S2000
* סטאר 1466
* סטאר 8.125

## קישורים חיצוניים

* סטאר 742 (6:14 דקות), יו-טיוב
* סטאר 742 (1:18), יו-טיוב

## הערות שוליים

קטגוריה:דגמי אוטובוסים
קטגוריה:כלי רכב שהושקו ב-1985
קטגוריה:כלי רכב המיוצרים בפולין
742
מעבר אלבו

**מעבר אלבו **(באנגלית: **Elbow Pass**) הוא מעבר הרים באזור קאנאנאסקיס שבפרובינציית אלברטה שבקנדה.

המעבר נמצא לרגלי הרי הרוקי הקנדיים, ובו נמצא אגם אלבו, המהווה את מקורו של נהר אלבו.

מעבר ההרים נמצא בין הר ראה לבין רכס מיסטי והר גאפ ברכסים הדרומיים של באנף.

## קישורים חיצוניים
* תיאור המעבר באתר peakfinder
* מסלול הליכה - שביל אלבו
* תצלום לוויין של מעבר אלבו
* מזג אוויר עדכני במעבר אלבו
** סטטיסטיקות מזג אוויר במעבר אלבו

קטגוריה:אלברטה: מעברי הרים
סטאר 20

**סטאר 20**' (בפולנית: **Star 20**) היא משאית, בעלת הנעה 4x2, שיוצרה על ידי יצרנית כלי הרכב הפולנית **"Fabryka Samochodów Ciężarowych "Star** בין השנים 1948–1957.

דגם של משאיות "סטאר 20" שירתו ככבאיות בשירותי מכבי אש הפולניים.

## דגמי "סטאר 20"
*  "סטאר 20" (יוצר בין השנים 1948-1957)
* "C60" (יוצר בין השנים 1952-1957)
* "W-14" (יוצר בין השנים 1953-1957)
* "HP-3"
* "N-424"
* "N75", "N74", "N72", "N71"

## מספר יחידות בייצור דגמי "סטאר 20"
* 10 יחידות (שנת 1948)
* 245 יחידות (שנת 1949)
* 782 יחידות (שנת 1950)
* 2,568  יחידות (שנת 1951)
* 4,253 יחידות (שנת 1952)
* 6,969 יחידות (שנת 1953)
* 7,579 יחידות (שנת 1954)
* 7,543 יחידות (שנת 1955)
* 7,700 יחידות (שנת 1956)
* 5,978 יחידות (שנת 1957)

## תמונות

קובץ:Star 20 rekonstrukcja.jpg | סטאר 20
| סטאר 20 דגם "W-14" (שרטוט)
קובץ:Star 20 logo.jpg | לוגו דגם "סטאר 20"
קובץ:GBM Star 20 from Muzeum Ratownictwa during "Straż pożarna wczoraj i dziś" exhibition on Jeziorańskiego square in Kraków 5.jpg |  כבאית סטאר 20
קובץ:GBM Star 20 from Muzeum Ratownictwa during "Straż pożarna wczoraj i dziś" exhibition on Jeziorańskiego square in Kraków.jpg |  כבאית סטאר 20
קובץ:GBM Star 20 from Muzeum Ratownictwa during "Straż pożarna wczoraj i dziś" exhibition on Jeziorańskiego square in Kraków 2.jpg | כבאית סטאר 20


## ראו גם
* סטאר N52
* סטאר 200
* סטאר 1142
* סטאר S2000
* סטאר 1466

## קישורים חיצוניים

* סטאר 20 (1:25), יוטיוב
* סטאר 20 (5:00 דקות), יוטיוב

## הערות שוליים

קטגוריה:משאיות
קטגוריה:כלי רכב שהושקו ב-1957
קטגוריה:כלי רכב המיוצרים בפולין
קטגוריה:כבאיות
20
נתן ברדקי

**נתן ברדקי** או **נתן בר-זכאי** (11 באוגוסט 1895 – 6 בנובמבר 1990) היה עורך דין, שופט ונשיא בית המשפט המחוזי בתל אביב בימי המנדט הבריטי ובמדינת ישראל.

## קורות חיים
ברדקי נולד בירושלים ליוסף זונדל, בנו של החזן שלמה ברדקי ואשתו שיינדל שהייתה בתו של נתן נטע נטקין. שניהם השתייכו למשפחה מיוחסת מצאצאי ישעיה ברדקי, רבי ישראל משקלוב והרב שמואל סלנט. הוא למד בתלמוד תורה וישיבת עץ חיים. הוא יצא ללימודים תיכוניים באיסטנבול ולאחר מכן התחיל בלימודי משפטים. בעקבות פרוץ מלחמת העולם הראשונה התגייס לצבא הטורקי והיה קצין קישור לצבא הגרמני. לאחר המלחמה יצא ללמוד משפטים בצרפת ועשה דוקטורט על נושא: האחריות האזרחית במשפט הטורקי לעומת שאר מדינות אירופה. לאחר מכן למד תקופה בברלין. בשנת 1925 שב לארץ ישראל ולאחר שנתיים של סטאז הוסמך כעורך דין בשנת 1927. בתחילת 1928 מונה לתובע כללי במחוז יפו. בין השאר שימש כתובע במשפטים של אחדים מפורעי מאורעות תרפ"ט וכן של יצחק אואדיס שהואשם בירי על ערבים. בשנים 1933–1934 ניהל את התביעה במשפט של חברי ברית הבריונים וזכה בפסק הדין לתשבחות מצד השופט. מתוקף תפקידו הופיע גם במשפטים של עולים בלתי חוקיים. במקביל לעבודתו היה יו"ר אגודת א"י - צרפת.

בתחילת מאי 1935 עבר לכהן בירושלים במטה של היועץ המשפטי. בדברי פרידה אמר עליו השופט רנדולף קופלנד: "הוא הראה תמיד יחס הוגן קפדני לא רק כלפי הקטגוריה, אלא גם כלפי הנאשמים, וזהו אולי שבחו הגדול. הוא לא הסתיר שום נקודה, בין אם היא הייתה לטובת הנאשם או נגדו, אלא הביא כל עובדה בפני בית הדין.".

במרץ 1936 מונה לשופט שלום בירושלים. בסוף 1939 מונה לשופט מחוזי בירושלים. ברדקי התגורר ברחוב רמב"ן ברחביה ובראשית 1947 ביתו הוחרם לצורך הצבא הבריטי. השלטונות החרימו דירה אחרת ברחוב המלך ג'ורג' עבור ברדקי, אך הוא ויתר על השימוש בדירה המוחרמת. בדצמבר 1947 נתמנה ברדקי לממלא מקום נשיא בית המשפט המחוזי בתל אביב והיה היהודי הראשון שכיהן בתפקיד זה.

במסמך השופטים החסוי נכתב עליו: "נשיא בית המשפט. חשוד על היותו נתון להשפעות. שלילי גם מבחינה משפטית". למרות זאת, ברדקי היה אחד מששת השופטים המחוזיים הראשונים שמונו במדינת ישראל עם הקמתה והוא פתח את בית המשפט המחוזי לאחר הקמת המדינה. 
ברדקי ישב במשפט הרצח הראשון שנוהל במדינת ישראל וכן ישב בהרכב הראשון של בית המשפט הגבוה לצדק עוד כשזה התקיים בבית המשפט המחוזי בתל אביב. משפט זה עסק במעצרם של עצורי אלטלנה וברדקי, בדעת הרוב, אישר את המעצר בהתאם לתקנות ההגנה (שעת חירום).  

הוא המשיך לכהן כנשיא בית המשפט עד פרישתו לגמלאות ב-1964. בשנת 1949 עברת את שמו ל"בר-זכאי".

בשנת 1956 כיהן כיו"ר ועדה ציבורית לבחינת מחירי הנסיעה בתחבורה ציבורית.

## אילן יוחסין

## לקריאה נוספת
* 'ברדקי, נתן', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 101. 

## קישורים חיצוניים

* 
* 

## הערות שוליים

קטגוריה:שופטים בתקופת המנדט הבריטי
קטגוריה:נשיאי בית המשפט המחוזי בתל אביב
קטגוריה:רחביה: אישים
נתן
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1895
קטגוריה:ישראלים שנפטרו ב-1990
קוצניים (כרישים)

**קוצניים** (שם מדעי: Squalidae; באנגלית "Dogfish sharks" - כרישי כלב) היא משפחה של דגי סחוס קטנים מסדרת הקוצנאים החיים בקרקעית הימים הרדודים ברחבי העולם.

אלו כרישים קטנים מאוד, באורך 50 ס"מ עד 1.5 מטר והם בעלי גוף מוארך, חוטם מחודד וקוצים קטנים מאחורי סנפירי הגב. קוצים אלה בעלי ארס חלש שיכול להשפיע על בני אדם. העור שלהם מחוספס ובעל קשקשים נוקשים והם בעלי שיניים חדות.

יצורים אלה מחפשים בימים הטרופיים והממוזגים חסרי חוליות ודגים שונים למאכל.

## סוגים
**Cirrhigaleus *- בו 4 מינים
*קוצן (*Squalus*) - בו 29 מינים

## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי שארל לוסיאן בונפרטה
חסחוסן

**חסחוסן** (שם מדעי: *Chlamydoselachus*) הוא סוג בן שני מינים של דמויי כריש פרימיטיביים מהסדרה שש-זימאים, היחידי במשפחה **חסחוסניים** (Chlamydoselachidae). כמה חוקרים משייכים את כל בני המשפחה לסדרה עצמאית - חסחוסאים (Chlamydoselachiformes).
## מאפיינים
דגים אלה דומים יותר לצלופחים מאשר לכרישים והם בעלי גוף מוארך ונחשי, ראשים מגודלים, מערכת שיניים חדות מוארכת וששה זימים בצידי הראש. הסנפירים שלהם קטנים והזנב מסתיים בשוט ארוך.

הם חיים בעומק רב ומזונם כולל דגים ודיונונים. רק פרטים מעטים שלהם נמצאו.

## מינים
* חסחוסן דרום אפריקני (*Chlamydoselachus africana*)
* חסחוסן צלופחי (*Chlamydoselachus anguineus*)

מינים נספים שנכחדו:
**Chlamydoselachus bracheri*
**Chlamydoselachus fiedleri*
**Chlamydoselachus garmani*
**Chlamydoselachus goliath*
**Chlamydoselachus gracilis*
**Chlamydoselachus keyesi*
**Chlamydoselachus landinii*
**Chlamydoselachus lawleyi*
**Chlamydoselachus tatere*
**Chlamydoselachus thomsoni*
**Chlamydoselachus tobleri9*

## קישורים חיצוניים

 

קטגוריה:בעלי חיים שתוארו ב-1884
קטגוריה:טקסונים שתוארו בידי סמואל גארמן
קטגוריה:שש זימאים
Doogee T5

**T5** הוא טלפון חכם של חברת Doogee בעל מסך מגע שהוכרז לראשונה בנובמבר 2016. המכשיר כולל מסך מגע מסוג LCD בגודל 5 אינץ' ברזולוציה 720X1280 מגה-פיקסל, מעבד ARM Cortex-A53 בעל 8 ליבות במהירות מקסימלית 1300 מגה-הרץ וארכיטקטורת 64 ביט, מצלמה ראשית Samsung S5K3L8 ברזולוציה 1.3 מגה-פיקסל, פלאש מסוג LED כפול וסוללת ליתיום פולימר בהספק 4500 מילאמפר-שעות. המכשיר פועל על מערכת הפעלה Android 6.0 Marshmallow והגיע לחנויות באוקטובר 2016.

## חומרה
מכשיר דוגי T5 מבוסס על ערכת השבבים MediaTek MT6753 הכוללת מעבד ARM Cortex-A53 בעל 8 ליבות ARMv8-A בתדירות מרבית 1300 מגה-הרץ, עם זיכרון מטמון 512 קילו-בתים בארכיטקטורה 64 ביט הבנוי בטכנולוגיה 28 ננומטר. ערכת השבבים גם כוללת מאיץ גרפי ARM Mali-T720 MP3 בעל 3 ליבות הפועלות בתדירות 450 מגה-הרץ.לדוגי T5  זיכרון (RAM) בגודל 3072 מגה-בתים מסוג LPDDR3 הפועל בתדירות 800 מגה-הרץ וגם נפח אחסון (ROM) בגודל 32768 מגה-בתים.

## תוכנה
דוגי T5 פועל על מערכת הפעלה אנדרואיד (מאנגלית: Android) של חברת גוגל (מאנגלית: Google). נכון לנובמבר 2017 המכשיר משתמש בגרסה 6.0 המכונה בשם מרשמלו (באנגלית: Marshmallow) אשר הושקה באוקטובר 2015.

## צילום
המצלמה הראשית של דוגי T5 ממוקמת בגב המכשיר ומשתמשת בחיישן Samsung S5K3L8 אשר פועל בטכנולוגיית ISOCELL.
בעזרת חיישן בגודל 0.23 אינץ' המכשיר מצלם תמונות סטילס ברזולוציה 1.3 מגה-פיקסלים וסרטי וידאו ברזולוציה 2.06 מגה-פיקסלים בתדירות מרבית 30 פריימים לשנייה.
העדשה של המצלמה הראשית מספקת צמצם f/2.2.
למצלמה קיים פלאש מסוג LED כפול הממוקם ליד המצלמה הראשית.
המצלמה המשנית המכונה בשם סלפי (מאנגלית: selfie) ממוקמת ליד המסך של המכשיר ומשתמשת בחיישן OmniVision OV5648 אשר פועל בטכנולוגיה CMOS BSI+.
בעזרת החיישן דוגי T5 מצלם תמונות סטילס ברזולוציה 0.5 מגה-פיקסלים וסרטי וידאו ברזולוציה 0.92 מגה-פיקסלים בתדירות מרבית 30 פריימים לשנייה.

## מסך
מסך המכשיר הא צג גביש נוזלי (LCD) בגודל 5 אינץ' אשר עושה שימוש בטכנולוגיה IPS אשר תופס קרוב ל-57.1 אחוז מפני השטח של הטלפון. רזולוציית המסך היא 720X1280 פיקסלים בעומק הצבע 24 ביט, המספקת צפיפות 294 פיקסלים לאינץ'.

## סוללה
בעזרת הסוללה בגודל 4500 מילאמפר-שעות שעשה שימוש בטכנולוגיה ליתיום פולימר, דוגי T5 מספק זמן דיבור ברשתות דור שני של 20 שעות וזמן המתנה של 480 שעות. ברשתות דור שלישי המשיר מספק זמן דיבור של 20 שעות וזמן המתנה של 480 שעות.

## מפעילים סלולריים
הטלפון תומך בשני כרטיסי סים אשר עובדות בתדרים הבאים:
* הדור השני: GSM 850 MHz, GSM 900 MHz, GSM 1800 MHz, GSM 1900 MHz,
* דור שלישי: W-CDMA 900 MHz, W-CDMA 2100 MHz
* הדור הרביעי: LTE 800 MHz, LTE 1800 MHz, LTE 2100 MHz, LTE 2600 MHz

תמיכה של מפעילים סלולריים הישראלים:
* **סלקום** - מספר התדרים הנתמכים ברשת סלקום הונו שלוש מתוך ארבע.
* **גולן טלקום** - מספר התדרים הנתמכים ברשת גולן טלקום הונו שלוש מתוך ארבע.
* **הוט מובייל** - מספר התדרים הנתמכים ברשת הוט מובייל הונו חמש מתוך חמש.
* **פרטנר תקשורת** - מספר התדרים הנתמכים ברשת פרטנר תקשורת הונו חמש מתוך חמש.
* **פלאפון תקשורת** - מספר התדרים הנתמכים ברשת פלאפון תקשורת הונו שתיים מתוך שלוש.
* **רמי לוי** - מספר התדרים הנתמכים ברשת רמי לוי הונו שתיים מתוך שלוש.

קטגוריה:מכשירי טלפון חכמים
כריש (סדרת טלוויזיה)

**כריש** (באנגלית: **Shark**) היא סדרת-טבע בריטית של ה-BBC ששודרה במאי 2015. סדרה זו מתמקדת בכרישים מכל העולם ובהרגלי החיים שלהם. היא מתמקדת גם בקרובי משפחתם - הבטאים השטוחים. קריין הסדרה הוא השחקן פול מקגאן.

## פרקי הסדרה
#**[[טורפי-על]]**: בפרק הראשון נראים כרישים שונים והתאמתם לחיים של תפיסת טרפם באוקיינוס. נראים בפרק כריש חול נמרי עם שיניים חדות מאוד, כרישים שחורי שוליים מתאחדים לצוד סרדינים באוקיינוס, כרישטיח ארך אף בציד דגים בשונית, עמלץ כחול מהיר ביותר, ישנונן גרינלנדי בקוטב הארקטי, חסחוסן צלופחי מחפש טרף בעומקים, כריש גובלין מחפש במצולות עם אפו הארוך דגים הפולטים חשמל, כריש הכותפת מצליח לעלות על השוניות בעת השפל כדי לחפש סרטנים ולחזור חזרה למים תוך הליכה על היבשה, כרישועל עם זנב גבוה ביותר, כריש ענק מסנן פלנקטון מהמים, מפרקתן הבינים שואב סרטן מתוך קונכייה, פטישן מחפש טרף בחול, כרישונים לבני קצוות צדים בלילה בלהקות ועמלץ לבן בכף התקווה הטובה צד דובי ים.
#**חיים חברתיים**: בפרק זה מתוארים חיי החברה של הכרישים. נראים פטישנים מתקבצים יחדיו למטרות רבייה, כנפתנים מקפצים במפרץ מונטריי, כריש מפרץ ג'קסון מתרבים ומטילים ביצים קשות, בקיעה של זנבתן מנומר מביצה, כריש לימוני משריץ צאצאים חיים בין המנגרובים, כריש לווייתני באוקיינוס ניזון מפלנקטון אך מנצל הזדמנות לסעוד מלהקת דגים, כרישים טיגרים המבצע נדידה ארוכה לאורך האוקיינוס מתכנסים באי ליד אוסטרליה כדי לטרוף צבי ים ירוקים המתרבים במקום, מנטה ענק מגיעה להרי געש תת-מימיים כדי לעצור ולהתנקות בידי דגי מלאך, כריש שונית אפור מסמן לדגי נקאי לנקות אותו, כרישי לווייתן בפפואה משתלטים על שלל רשתות דייגים שבתגובה מאכילים אותם, עמלצים לבנים מאותתות בסימנים לחבריהם על מרחב מחיה, כרישים ארוכי-גף שנמשכים לדגים ברשתות נתקעים בקרסי דייגים ומסתבכים ברשת והתקבצות הגדולה בעולם של כרישי לווייתן, מנטות וכנפתנים הניזונים ממאות ביצי דגים בחצי האי יוקטן.
#**מתחת לפני השטח / אל מול ההכחדה**: בפרק נראות התגליות האחרונות על הכרישים. נראה כריש ארך-גף המאזין לקול מנוע סירה כדי לדעת מתי נתפס דג בחכה ולחטוף אותו, מנטות בעלי אישיות מורכבת וחברתית, תיוג ומעקב אחרי כרישי לווייתן בפיליפינים, מסעות גדולים של עמלץ לבן, כריש לימוני ושל כריש טיגרי הנודד לאי בו מתרבים אפרוחי אלבטרוסיים פגיעים, דגמי בגדי ים, מסכים ומכוניות המבוססים על מבנה עור הכריש הזרים ועוזר להאיץ ולמנוע מחלות, גלדן נפוח בקליפורניה בעל עור זוהר בחושך שיכול לרפא מחלות, ציד והסתבכות ברשת של כרישים, תיוג של כריש ארך-גף בבהאמה, בדיקת מקום וזמן הציד של עמלצים לבנים כדי למנוע תקיפת אנשים בדרום אפריקה ושימור הכרישים.

## קישורים חיצוניים

* הסדרה באתר של הBBC

קטגוריה:תוכניות תעודה של ה-BBC
קטגוריה:סדרות טלוויזיה בריטיות שעלו לשידור בשנות ה-2010
קטגוריה:תוכניות טבע
פסגת בונט

**פסגת בונט** (באנגלית: **Bonnet Peak **-מילולית "פסגת המצנפת") היא מסיב המורכב משלוש פסגות בהרי הרוקי הקנדיים, בפרובינציית אלברטה שבקנדה.
## גאוגרפיה
גובהה של הפסגה 3,235 מטרים.
הפסגה היא המקור של נחל ג'ונסטון הזורם מהפסגה לכיוון דרום מערב, ואילו הנגר ממורדותיה המזרחיים של הפסגה זורמים לנהר קסקייד.
## היסטוריה
שמה של הפסגה ניתן לה בשנת 1890, עקב המראה שלה כשהיא מכוסה שלג, שדמה למצנפת שינה לבנה.

הראשון שעלה לפסגת ההר היה מוריסון פ. ברידג'לנד (Morrison P. Bridgland) בשנת 1914, במסגרת הסקר הטופוגרפי של הרי הרוקי הקנדיים.

## קישורים חיצוניים
* מידע על פסגת בונט באתר peakfinder
* מידע על הפסגה באתר peakbagger
* מידע גאוגרפי על פסגת בונט
* מפות למטפסים על פסגת בונט
* מזג אוויר עדכני לפסגת בונט
** נתונים סטטיסטיים על מזג האוויר בפסגת בונט

## הערות שוליים

קטגוריה:אלברטה: הרים
הר קורי

**הר קורי** (באנגלית: **Mount Cory**) הוא הר הממוקם בעמק בואו בדרום-מזרח הפרק הלאומי באנף, צפונית לעיירה באנף בפרובינציית אלברטה שבקנדה. ההר מתנשא לגובה של 2,802 מטרים.

## החור שבקיר
"החור שבקיר" (באנגלית: "Hole in the Wall") היא מערה הממוקמת בחלקו העליון של הצלע המערבית של הר קורי. את המערה ניתן לראות מהכביש המהיר הטרנס קנדי הסמוך. לפתח המערה צורת מחומש הנראית למרחוק. גובה המערה כ-60 מטר ועומקה כ-30 מטר. המערה היא יעד טיפוס פופולרי.

## מקור שם
שמו של ההר ניתן לו בשנת 1923, והוא נקרא על שם ויליאם וולאס קורי, סגן שר הפנים הקנדי בין השנים 1905 עד 1930.

בשל מערת "החור שבקיר" נקרא ההר בשם "הר החור שבקיר" ("Hole in the Wall Mountain"), והוא מופיע בשם זה במפה שערך ג'ורג' דוסון משנת 1886.

## קישורים חיצוניים

* הר קורי באתר peakfinder
* מידע על הר קורי
* מידע למטפסים על הר קורי באתר summitpost
* תיאור מסלול הטיפוס להר קורי באתר trailpeak
* תחזית מזג אוויר עדכנית להר קורי
* תחזית מזג אוויר להר קורי
** נתוני מזג אוויר סטטיסטיים להר קורי
* 
* 

## הערות שוליים

קטגוריה:אלברטה: הרים
כרישי עפיפון

[ממוזער|[קמוט-שפה]]
**כרישי עפיפון** (שם מדעי: Dalatiidae) היא משפחה של דגי סחוס מסדרת הקוצנאים החיים באוקיינוס הפתוח. במשפחה 7 סוגים ובהם 10 מינים.
## מאפיינים
כרישי עפיפון קטנים בממדיהם, ואורכם אינו עולה על שני מטרים. הם בעלי גוף מוארך, ראשים מגודלים, חרטום קצר, עיניים מגודלות בצידי הפנים ושיניים חותכות גדולות ומשוננות. חלק מהמינים מסוגל להאיר חלק מאיבריהם, פעולה המסייעת בציד מזון. סנפיריהם העליונים מזכירים במראם עפיפונים, ומכאן שמם. 

טרפם העיקרי של הכרישים הוא בעלי חיים קטנים מהם. המין כריש סיגר נטפל לחיות ים גדולות ממנו, וקורע פיסות עור בתנועה סיבובית כמקור למזון.

## סוגים
* סוג ומין יחיד *Euprotomicroides zantedeschia*
* סוג ומין יחיד *Heteroscymnoides marleyi*
* סוג ומין יחיד* Mollisquama parini*
* סוג ומין יחיד קמוט-שפה (*Dalatias licha*)
* *Isistius* - בו כריש סיגר
* סוג ומין יחיד *Euprotomicrus bispinatus*
* *Squaliolus*

## קישורים חיצוניים

## הערות שוליים

קטגוריה:בעלי חיים שתוארו ב-1851
קטגוריה:טקסונים שתוארו בידי ג'ון אדוארד גריי
קטגוריה:קוצנאים
FSO ורשביה

**FSO ורשביה** (בפולנית: **FSO Warszawa**) היא מכונית משפחתית אשר נבנתה בין השנים 1957–1973, על ידי יצרנית המכוניות הפולנית **Fabryka Samochodów Osobowych (FSO)**.

## דגמי "FSO סירנה"
* FSO ורשביה "201" (יוצר בין השנים 1960-1964)
* FSO ורשביה "202" (יוצר בין השנים 1962-1964)
* FSO ורשביה "203"
* FSO ורשביה "204"
* FSO ורשביה "210"
* FSO ורשביה "222" (יוצר בין השנים 1964-1973)
* FSO ורשביה "223"
* FSO ורשביה "224" (יוצר בין השנים 1964-1973)
* FSO ורשביה "M20" (יוצר בין השנים 1951-1957)
* FSO ורשביה - "201P" (טנדר)

## תצורות "FSO ורשביה"
* סדאן - 4 דלתות
* סטיישן
* מסחרית
* טנדר
* אמבולנס (מודלים "202S" ,"201S")

## תמונות

קובץ:FSO Warszawa 224 PMS14.jpg | דגם "FSO ורשביה", מודל 224
קובץ:Wałęsa filmmaking (12).JPG | דגם "FSO ורשביה",  מודל "224 K" (אמבולנס)
קובץ:Wałęsa filmmaking (17).JPG | דגם "FSO ורשביה",  מודל "224 K" (אמבולנס)
קובץ:Classic Moto Show 2014 (68).JPG | דגם "FSO ורשביה",  מודל "M20"
קובץ:A kép forrását kérjük így adja meg- Fortepan - Budapest Főváros Levéltára. Levéltári jelzet- HU.BFL.XV.19.c.10 Fortepan 104251.jpg |דגם "FSO ורשביה" - מבט ללוח הבקרה 
קובץ: FSO Warszawa IMGP0874.JPG |  דגם "FSO ורשביה" - מסחרי 
קובץ:Warszawa 223 K 1.jpg|  דגם "FSO ורשביה" מודל "223 K 1" - סטיישן
קובץ:Warszawa 223 K 2.jpg|  דגם "FSO ורשביה" מודל "223 K 1" - סטיישן
קובץ:FSO Warszawa 223 K at Muzeum Inżynierii Miejskiej in Kraków (3).JPG |  דגם "FSO ורשביה" מודל "223 K" - סטיישן 
קובץ:FSO Warszawa 201P - Muzeum w Nieborowie.jpg |  דגם "FSO ורשביה" מודל  "201P" (טנדר)
קובץ:FSO Warszawa M-20 PickUp (2).JPG | דגם "FSO ורשביה",  מודל "M20" - טנדר
קובץ:Modele samochodów - HOBBY 2014 (3).jpg | דגם "FSO ורשביה" - טנדר
קובץ:Warszawa Pick-up listopad 2000 kraków.jpg | דגם "FSO ורשביה" - טנדר
קובץ:FSO Warszawa 204 P at Muzeum Inżynierii Miejskiej in Kraków 2 (3).JPG | דגם "FSO ורשביה" - מודל "204 P" - טנדר
קובץ:FSO Warszawa M20.JPG | דגם "FSO ורשביה",  מודל "M20"
קובץ:GAZ-M-20 in Warszawa (seitenansicht).jpg | דגם "FSO ורשביה",  מודל "M20", שנת 1957
קובץ:FSOWarszawa M20 wersja z 1958roku.JPG | דגם "FSO ורשביה",  מודל "M20" - מבט לתא הנהג
קובץ:GAZ-M-20 in Warszawa (innenansicht).jpg | דגם "FSO ורשביה",  מודל "M20" - מבט לתא הנהג
קובץ:FSO Warszawa M20 during „XXX lat motoryzacji PRL” exhibition at Bonarka City Center in Kraków 2.JPG  | דגם "FSO ורשביה",  מודל "M20"
קובץ:FSO Warszawa M-20 (1).JPG | דגם "FSO ורשביה",  מודל "M20"
קובץ:Warszawa lata 50.XXw. linia montazowa.jpg | קו היצור של מודל "M20"
קובץ:Warszawa210a.JPG | דגם "FSO ורשביה", מודל 210  
קובץ:Warszawa210b.JPG |  דגם "FSO ורשביה", מודל 210
קובץ:FSO Warszawa 223 Jaslo2.JPG  | דגם "FSO ורשביה", מודל 223  
קובץ:FSO Warszawa 210 (wnętrze) - Muzeum w Chlewiskach.jpg |  דגם "FSO ורשביה", מודל 210 - מבט ללוח הבקרה 



## ראו גם
* FSO סירנה ספורט
* FSO סירנה
* FSO Polonez
* FSM באסקיד

## קישורים חיצוניים

* דגם "FSO ורשביה" (4:46 דקות), יו-טיוב

## הערות שוליים

קטגוריה:מכוניות משפחתיות
קטגוריה:מכוניות מסחריות
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1957
קטגוריה:כלי רכב המיוצרים בפולין
ורשביה
כריש הכותפת

**כריש הכותפת** (שם מדעי: *Hemiscyllium ocellatum*) הוא מין של כריש מהמשפחה כרישי במבוק המצוי בשוניות אלמוגים סביב הימים של צפון אוסטרליה, איי שלמה, גינאה החדשה ואינדונזיה.

אורכו של כריש זה עד 70–90 ס"מ עם אורך מרבי של 107 ס"מ וצבעו אפור-צהבהב עם כתמים שחורים לאורך הגוף וכתם גדול מעל הסנפירים הבשרניים שלו, מראה זה מזכיר את הכותפות הצבאיות ומכאן שמו. הראש גדול עם עיניים אפורות וניבים קטנים בקצה השפתיים.

הכריש חי בין שוניות האלמוגים הקרובות לחופים ובעתות שפל הוא מצוי גם בין השוניות הרדודות ובריכות הסלעים  וניחן ביכולת לא שגרתית להלך על הסלעים מחוץ למים וביכולת לעצור את הנשימה מעל כשעה.

הכריש מחפש בין האלמוגים טרף קטן כמו סרטנים, צדפות ודגים קטנים.

## קישורים חיצוניים

## הערות שוליים

קטגוריה:בעלי חיים שתוארו ב-1788
קטגוריה:טקסונים שתוארו בידי פייר ז'וזף בונאטר
קטגוריה:כרישי במבוק
קטגוריה:דגי ים בצפון אוסטרליה
הר קולומביה (קנדה)

**הר קולומביה** (באנגלית: **Mount Columbia**) הוא ההר הגבוה ביותר בפרובינציית אלברטה, וההר ה-11 בגובהו בפרובינציית קולומביה הבריטית שבקנדה. הר קולומביה הוא ההר השני בגובהו בהרי הרוקי הקנדיים (אחרי הר רובסון).

## גאוגרפיה
גובהו של הר קולומביה 3,747 מטרים, והוא ממוקם על הגבול בין פרובינציית אלברטה ופרובינציית קולומביה הבריטית בקצהו הצפוני של שדה הקרח קולומביה, פסגת ההר מצויה בשטח הפארק הלאומי ג'ספר באלברטה.

## היסטוריה
שמו של ההר ניתן לו בשנת 1898 על ידי ג'יי. נורמן קולי והוא נקרא על שם נהר קולומביה. הנהר בתורו נקרא על שם הספינה האמריקאית קולומביה רדיוויווה שהייתה תחת פיקודו של רוברט גריי, אשר היה הראשון שחקר את מוצא נהר קולומביה בשנת 1792. שמו של ההר אומץ רשמית ב-30 ביוני 1912.

הראשון שטיפס על הר קולומביה היה ג'יימס אאוטראם (James Outram), יחד עם מדריך הטיפוס כריסטיאן קאופמן (Christian Kaufmann), בשנת 1902.

## קישורים חיצוניים

* הר קולומביה באתר ממשלת קולומביה הבריטית
* תיאור ההר באתר peakbagger
* מידע גאוגרפי והיסטורי
* מידע למטפסים על ההר באתר summitpost
* מידע על ההר באתר peakware
* נתוני מזג אוויר עדכניים להר קולומביה
* סטטיסטיקת מזג אוויר להר קולומביה
* וידאו של טיפוס על הר קולומביה
* 

## הערות שוליים

קטגוריה:ערכים שבהם תבנית בריטניקה אינה מתאימה
קולומביה
קולומביה
קולומביה
קולומביה
מיכאל פירון

**מיכאל "מייק" פירון** (5 באפריל 1923 – 30 ביוני 2008) היה עורך דין ישראלי, מייסד משרד "מ. פירון ושות'". כיהן כיושב ראש דירקטוריון התעשייה האווירית לישראל.

## ביוגרפיה
פירון למד בבית הספר התיכוני למסחר. ב-1947 סיים לימודי משפטים במסגרת בית הספר המנדטורי למשפטים. במלחמת העצמאות לחם במסגרת "המחלקה הירושלמית" של הפלמ"ח.

הוא עבד במשרד עורכי הדין סלו וולף, ב-1950 הצטרף כשותף זוטר למשרדו של יעקב שמשון שפירא. לאחר מינויו של שפירא ב-1966 לשר המשפטים נהיה לשותף הבכיר במשרד. בשנים 1965–1976 כיהן כיושב ראש מועצת המנהלים של התעשייה האווירית. כמו כן כיהן היושב ראש בנק אוניקו.

פירון היה יועץ משפטי ופעיל במפא"י ולאחר מכן במפלגת העבודה. הוא עמד בראש אגודת את"א - אזרחים תומכי אשכול, שסייעה בבחירתו של לוי אשכול לראשות הממשלה, וב-1981 הקים יחד עם שמואל פרנקל את אגודת "אלף - אזרחים למען פרס", לתמיכה בשמעון פרס בהתמודדות הפנימית במפלגת העבודה מול יצחק רבין ולקראת הבחירות לכנסת העשירית. כמו כן, נחשב פירון לאחד התורמים הגדולים למסע הבחירות של אהוד ברק ב-2001.

ב-2007 הוענק לו אות יקיר לשכת עורכי הדין. פירון היה אספן בולט של יצירות אמנות ישראלית.

ב-1964 הורשע פירון בעבירת תנועה ופציעת נהג אחר ונידון לחודש מאסר בפועל, קנס ושלילת רישיון נהיגה לשנה.

פירון היה נשוי בשנית לזהבה. מאשתו הראשונה, אביבה לבית זיבל, היו לו שלושה ילדים. בנו עו"ד צבי פירון מכהן כשותף המנהל במשרד מ. פירון ושתי בנות: עורכת הדין ריבי פירון-אירני ויזמת ההיי-טק רוני רוס.

## קישורים חיצוניים
* כתבות אודות מיכאל פירון בשבועון "העולם הזה"
*

## הערות שוליים

קטגוריה:עורכי דין ישראלים במאה ה-20
קטגוריה:בוגרי גימנסיה גאולה
קטגוריה:בוגרי בית הספר המנדטורי למשפטים
קטגוריה:יושבי ראש התעשייה האווירית לישראל
קטגוריה:פעילי מפלגת העבודה
קטגוריה:מורשעים בפגיעות גופניות בישראל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1923
קטגוריה:ישראלים שנפטרו ב-2008
זנבתן ארוך אף

**זנבתן ארוך-אף** (שם מדעי: *Eucrossorhinus dasypogon*) הוא מין של כריש ממשפחת הזנבתניים שבסדרת הזנבתנאים המצוי בשוניות אלמוגים שלחופי צפון אוסטרליה, גינאה החדשה ודרום-מזרח אסיה הוא ידוע ביכולת הסוואה מעולה.

אורכו של הכריש עד 125 ס"מ אך ייתכן שנמצאו פרטים באורך 3.7 מ' משקל ויכול להגיע ל-50 ק"ג והוא בעל גוף גדול בצבע אפור עם כתמים חומים לאורך הגוף ובעל סנפירי גב גדולים כתומים. הכריש מתמחה בהסוואה והוא דומה לקרקעית הים בצורתו וצבעו. הראש שטוח ובעל שלוחות המזכירות אצות לאורך הראש והגוף. הפה עצום ויכול לשאוב כל דג קטן שיחלוף לידו.

הכריש מצוי בשוניות ומחכה במארב לטרף כמו דגי גרם, סרטנים, סילוניות ודגי סחוס קטנים יותר. כרישים גדולים יכולים לטרוף גם כרישים אחרים באורך 1 מ'. הם גם לא בוחלים בקניבליות. הטרף נשאב פנימה במהירות היישר אל הקיבה. אם הטרף לא מתקרב אל הכריש הוא משתמש בזנבו כדי להיראות כמו דג קטן, מה שעוזר להפחית את חשש הדגים מהכריש המוסווה.

## קישורים חיצוניים

## הערות שוליים

קטגוריה:בעלי חיים שתוארו ב-1867
קטגוריה:טקסונים שתוארו בידי פיטר בליקר
קטגוריה:כרישטיחיים
קטגוריה:דגי סחוס יחידים בסוגם
קטגוריה:מגה-פאונה של האוקיינוס ההודי
קטגוריה:דגי ים בצפון אוסטרליה
מין סון

מִין סוּן (בסינית מסורתית: 閔損, בסינית מפושטת: 闵损, בפין-יין: Mǐn Sǔn. 536–487? לפנה"ס), ידוע גם בכינוי הכבוד דְזְה צְ'ייֵן (סינית: 子騫, פין-יין: Zi Qian, ווייד-ג'יילס: Tzu-ch'ien), היה אחד מהתלמידים הבולטים ביותר של קונפוציוס. קונפוציוס החשיב אותו שני באיכותו רק ליֵן חְווֵי, ושיבח אותו על כיבוד ההורים שלו. אחד הפרקים בטקסט הקונפוציאני "עשרים וארבעה כיבודי הורים" מביא את סיפורו.

## חייו
מִין סוּן היה יליד מדינת לוּ. על פי סְה-מָה צְ'ייֵן, הוא היה צעיר ב-15 שנים מקונפוציוס, אולם "אמרות מבית מדרשו של קונפוציוס" טוען שהיה צעיר ב-50 שנים.

כאשר פגש בקונפוציוס לראשונה, הוא נראה מורעב, אך לאחר שלמד עם קונפוציוס, קיבל מראה מלא ושבע. כאשר דְווָאנְמוּ צְה שאל פעם את מִין סוּן לגבי השינוי שעבר, ענה "באתי מתוך הסוף והקנים אל בית מדרשו של המורה. הוא אימן את דעתי בכיבוד הורים, והציב לפני את מופת המלכים העתיקים. חשתי הנאה בתלמודו. אך כשנסעתי לארצות אחרות, ראיתי אנשים בעלי שררה, עם מטריותיהם ודגליהם, וכל ההוד והתכונה של שיירותיהם, וגם שם חשתי הנאה מהמופע. שני הדברים התנגשו בחזי. לא יכולתי לקבוע מי מהם עדיף, וכך לבשתי ארשת מצוקה. אך עתה לקחו של המורה חדר עמוק אל דעתי. והתקדמותי נעזרה אף היא בדוגמה שנתתם אתם, עמיתי התלמידים. כעת אני יודע באיזו דרך עליי ללכת וממה עלי להימנע, ויודע שכל ההוד של העוצמה אינו משמעותי עבורי יותר מן האבק שעל הקרקע. בשל כך קיבלתי מראה של שובע ושביעות רצון." מִין סוּן היה אחד התלמידים החביבים ביותר על קונפוציוס. הוא נודע בטוהר המוסרי שלו ובאהבתו להוריו.

הפרק ה-11 במאמרות נקרא על שמו.

## עשרים וארבעה מופתים של כיבוד הורים
ממוזער|333x333 פיקסלים|פסל הממחיש את סיפורו של מִין סוּן ב"עשרים וארבעה מופתים של כיבוד הורים".
מִין סוּן היה אחד מ-24 מופתים של כיבוד הורים. על פי האגדה, אמו מתה כשהיה צעיר, ולאחר שאביו נישא מחדש, אמו החורגת ניצלה אותו והתעללה בו. בחורף הייתה אמו החורגת מרפדת את בגדיהם של ילדיה שלה בכותנה חמה, בעוד שאת בגדיו של מִין סוּן הייתה מרפדת בעשבים. יום אחד, כשלקח את אביו לנסיעה בעגלה הוא כמעט מת מקור. כשאביו הבין מה קרה, הוא חזר הביתה כדי לזרוק את אשתו מהבית, אולם מִין סוּן אמר לו "אם אמא תעזוב, יהיו לך שלושה ילדים שיהיה להם קר, אך אם היא תישאר, רק אחד יסבול." טוב לבו נגע ללבה של האם החורגת ומאז לא התעללה בו עוד.

## פולחן
ממוזער|250x250 פיקסלים|קבר לציון מִין דְזְה-צְ'ייֵן בגִ'ינְאָן עם שני צבי בִּישִׂי.
מקומו במקדש קונפוציוס הוא הראשון במזרח, בין תריסר החכמים, מיד אחרי ארבעת המעריכים. פולחנו החל בשנת 720 לספירה, ביחד עם פולחן קונפוציוס, בידי הקיסר השישי משושלת טאנג.
בתקופת שושלת מינג תיקן הקיסר שְׁדְזונְג את כינויו ל"המכובד הקדום החכם מִין".

ישנם כמה קברים סמליים ומקדשים לזכרו של מִין סוּן בסין, וביניהם קבר מִין דְזְה-צְ'ייֵן בגִ'ינְאָן שבשָׁאנְדונְג ומקדש מִין דְזְה-צְ'ייֵן בסוּג'וֹאוּ שבאָנְחְווֵי, אתר מורשת שמור מרכזי של מחוז אָנְחְווֵי.

## תארים וצאצאים
ב-739, תקופת שושלת טאנג, העניק הקיסר שׂוֵ'אנְדְזונְג למִין סוּן את תואר האצולה "מרקיז פֵיי" (費侯). במהלך שושלת סונג הוסיף לו הקיסר גֶ'נְדְזונְג את התואר דוכס לָאנְגְיֵה (瑯琊公) והקיסר דוּדְזונְג את התואר דוכס פֵיי (費公).

צאצאים של מִין סוּן החזיקו בתואר "דוקטור לחמש הקלאסיקות" (五經博士; Wǔjīng Bóshì).

## לקריאה נוספת

## קישורים חיצוניים

## הערות שוליים

קטגוריה:פילוסופים סינים